สวัสดีค่ะ ดราประจำเดือนขาดมา 19วันแล้วค่ะ เราตรวจครรภ์ไปแล้วในวันที่ 16 แต่ขึ้นขีดเดียว แต่ประจำเดือนก้ยังไม่มา แต่วันที่24 ก็คือเมื่อวาน มีเลือดสีน้ำตาลไหลออกมา นิดเดียวไม่มาก แล้วก้ไม่ไหลอีกเลย เราอยากรู้ว่าคือเลือดอะไร เราจะท้องไหม ถ้าไม่ท้องทำไมประจำเดือนถึงเคลื่อนคะ เดือนนี้ทั้งเดือนเรามีอาการเครียดมากจนร้องไห้ มากถึงขนาดที่ว่าถ้าคิดเรื่องท้องหรือไม่ท้องก็จะร้องไห้ พอเวลาจะนอนก้จะคิดมาก จนทำให้นอนไม่หลับเป็นสาเหตุที่ทำให้เรานอนดึก เราจะนอนช่วงเวลาตี1-ตี3 แล้วจะตื่นเช้า7-8โมง ทำให้เรารู้สึกเหนื่อยล้าและเพลียมาก เวลาขึ้นรถไปเรียนทำให้เกิดอาการเมารถจนพะอืดพะอมอยากอาเจียน แต่จะเรอออกมาอย่างเดียว นี่เป็นสาเหตุที่ประจำเดือนเคลื่อนได้ไหมคะ รบกวนคุณช่วยตอบหน่อยได้ไหมคะ ว่าเราจะท้องไหม แล้วเลือดคืออะไร ขอบมากค่ะ
สวัสดีค่ะ เลือดประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกเลือดที่ออกผิดปกติจากช่องคลอดที่ไม่ใช่ประจำเดือน คือไม่ได้มาในช่วงเวลาตามรอบเดือนนั้น อาจจมีสาเหตุอื่นๆได้หลายอย่างเช่น ผลข้างเคียงจากการใช้ยาคุมฉุกเฉินหรือยาคุมประเภทใดๆ เป็นภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นซึ่งขั้นแรก ก็ควรจะตรวจดูก่อนว่ามีการตั้งครรภ์หรือไม่ เพื่อให้บอกถึงกลุ่มโรคได้มากขึ้น สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามกำหนด ควรไปยืนยันผลการตั้งครรภ์ที่รพ.อีกครั้งและหาสาเหตุที่แน่ชัดของการมีเลือดออกผิดปกติต่อไป